in heggen in hagen struyvellen en grechten ter mynster scaden hoen tmijn duende
tot hoen orbore maer zij en moegen egheen vercopen Oec es vorwde dat de voirs
brued jacob inden name vanden voirs godshuyse alle jae copen sal sesshondert
scoefs stroes boven tstroe vander wyningen Ende desgelijx sullen de voirs vader en sijn sone oec
jaerlijx copen driehondert schove stroes om dlant daer mede te mesten en de selve vader en sijn
sone sullent op hoen cost halen daerment coept en zij en moegen engheen mest vercopen mer
allet mest dat zij int hof gemaken konnen sullen zij op des voirs godsh lant vuen It sullen
de voirs wynnen leven alle jae sesshondert walme om de huyse daer mede te decken en van
allen wercke dat tvoirs godsh daer doet maken daeraf sal tvoirs godsh de dachhuen betalen
en de voirs wynnen den montcost Item sullen de voirs wynnen de huyse vanden voirs hove
houden op huen cost wel en loflijc vander underster rijkelen nedwart Item van allen de oefte
en froyte dat op tgoet wassen sal daer af sal m vrouwe dabdisse vanden voirs godshuyse
de helicht hebben des sal m vrouwe eenen man setten diet sal helpen lesen It mn vrouwe
voirs heeft gelevert en geleent den voirs wynne in beesten wagene en ploegen tsame
geschat sijnde op achthien gulden peters en achtentwintich gulden schilde beide der
muten ons gened hen shtogen van burg en van brabant de welke de voirs wynen
den voirs m vrouwen geloeft hebben oft der voirs m vrouwen brued jacoppe oft den
eenen van hen wed te gheven en te betalen ten afsceiden van huen tmijne alse vvolghde
schout Item sullen de voirs wynnen alle de vruchten opde voirs goede jaerlijx wassende
ten behoirlijken tijde op hoen cost afdoen en als zij bynden en tgoet indoen sullen dan
zullen zijt m vrouwen te tijde laten weten op dat zij aldaer eenen seynden mach daer
sijs mede te vreden es Ende alst algehoept en gebonden es dan sullen de voirs wynen
m vrouwen coen tyersten in haer schue ald vueren eer zij thoe sullen moegen rueren
It sullen de voirs wynne dmest al tot sijnen tijde op huen cost op dlant vuen en tot
hoen uutgange den mesthoff ge ruymen Ende alle de voirs lande wel en loflijc besaeyt
gedreven gewonnen en bevreet laten gelijc dat sijse vynden in hoen incomen Ende
voirts zullen de wynnen gehouden sijn jaerlijx den voirs tmijn duende twee boender
oft d omtrent vanden voirs lande te mergelen en desgelijc sal m voirs vrouwe
also vele gehouden sijn te doen It es vorwde dat de voirs wynnen van m voirs
vrouwen huen tmijn duende houden sullen drievierendeel scape ter helicht ende
die te twee jaen deylen It waert oec also dat den voirs godsh scade geschiede
aen hoe goet het wae van brande oft van enig veeden toecomen vandes voirs
wynnen wegen die scade sullen sij den voirs godsh beten en oprichten nae taxacien
wij goeden manne It en sullen noch en moegen de voirs wynne den voirs tmijn
duende van nyemande ands dan vanden voirs godsh goede houden en oft zij enige
aenverdt hadden dat zij hoer dier quijt doen sullen voirts soe hebben geloeft de
voirs claes de vad en sijn sone om dat zij hier af gheen borgen en setten dat
zij den voirs brued jacoppe ter stont oft te sijnre manissen in handen setten sullen
alsulken erve als zij te loen inden lande van luydick liggen hebben en
selen
verte